Fafe

Fafe estas portugala urbo en la subregiono Ave, apartenanta al la Norda regiono en la sudo de la Distrikto Braga, kun ĉirkaŭ 15 300 loĝantoj.

Ĝi estas sidejo de la municipo Fafe kun 219,08 km² kaj 48 497 loĝantoj (2021), subdividita en 25 fregezioj. La municipo limas norde kun Póvoa de Lanhoso kaj Vieira do Minho, oriente kun Cabeceiras de Basto kaj Celorico de Basto, sude kun Felgueiras kaj okcidente kun Guimarães. La punkto plej alta de la municipo estas en Serra do Maroiço, en Alto de Morgair, kun 894 metroj de altitudo.

 Historio 
eta|maldekstre|230ra|Preĝejo de São Romão de Arões.
eta|maldekstre|230ra|Teatro de Fafe.
Arkeologiaj restaĵoj pri la origino de la loĝado de tiu tero kondukas al la Ferepoko kaj al Romia Imperio.

La nomo Fafe ŝajne rilatas al la fakto ke ekde la komenco de la formado de Portugalio, Henriko de Burgonjo, Grafo de Portugalio, nome de Condado Portucalense, senjoro de tiu teritorio, donis la terojn kiuj aktuale estas de Fafe al nobelo tiel nomita "D. Fafes". Poste la tero nomiĝis Montelongo, kaj poste ŝanĝiĝis al Fafe.

Kiel aliaj municipoj de la Valo de Ave, ankaŭ Fafe suferis tendencon al elmigrado, kaj ĉefe dum la 19-a jarcento al Brazilo, kaj multaj el tiuj elmigrantoj transportis al Fafe riĉecon kiu ĉefe aplikiĝis al la konstruado de belaj edificoj kaj palacetoj.

En la 1960-aj jaroj okazis alia ondo de granda elmigrado, ĉefe al landoj de Eŭropo en kiu mankis laboristoj - nome Germanio, Francio, Belgio, Sviso kaj Luksemburgio. Pli malmulte, aliaj elmigris ankaŭ al Sudafriko, Kanado kaj Venezuelo, dum ankoraŭ aliaj (malpli) iris al Brazilo.

Ĉio tio rezultis en granda helpo al ekonomia kresko kaj ĝenerala disvolviĝo.

Tiukadre ekzemple kreiĝis tekstila industrio en Bugio kaj la Companhia de Fiação e Tecidos de Fafe, kiuj iĝis pioniraj en organizado, administrado kaj produktado, konstituante grandajn centrojn de dungado kaj loka riĉeco, kaj de demografia altirado, tiel ke en la fregezio Fafe instaliĝis lokanoj el la tuta municipo kaj ankaŭ de aliaj najbaraj municipoj.

Ĝis 1840 la municipo nomiĝis Montelongo aŭ Monte Longo, kaj estas registroj ke en 1801 havis 7 573 loĝantojn. Laŭlonge de la 20-a jarcento la loĝantaro malrapide kreskis el 27 346 en la jarcentkomenco ĝis nunaj 50 000, sed kun lastatempa stagnado kaj eĉ malpliiĝo.

 Fregezioj 
maldekstre|eta|230ra
La municipo Fafe havas la jenajn fregeziojn:

 Aboim, Felgueiras, Gontim e Pedraído
 Agrela e Serafão
 Antime e Silvares (São Clemente)
 Ardegão, Arnozela e Seidões
 Armil
 Cepães e Fareja
 Estorãos
 Fafe
 Fornelos
 Freitas e Vila Cova
 Golães
 Medelo
 Monte e Queimadela
 Moreira do Rei e Várzea Cova
 Paços
 Quinchães
 Regadas
 Revelhe
 Ribeiros
 Santa Cristina de Arões
 São Gens
 São Martinho de Silvares
 São Romão de Arões
 Travassós
 Vinhós

 Vidindaĵoj 
 Kastrumo de Santo Ovídio
 Preĝejo de São Romão de Arões
 Romiaj vojoj de Arões
 Domegoj de Souto de Seidões, de Santo Velho, de Penedo, de Cepães, de Maurício Durães
 Hospitalo de Misericórdia de Fafe

 Bildoj 

eta|dekstra|200ra|Mapo



Kategorio:Urboj de Portugalio
Kategorio:Distrikto Braga